Mun dari Balhae

Mun (; 715–793; ), juga dikenali sebagai Tae Hŭmmu, merupakan pemerintah ketiga dan paling lama memerintah dalam kerajaan Balhae. Baginda menggantikan ayahandanya, Raja Mu selepas kemangkatannya pada tahun 737. Baginda ialah cucu Tae Choyŏng, pengasas Balhae.

 Pemerintahan 
Semasa pemerintahan Raja Mun, hubungan diplomatik dengan Dinasti Tang terjalin, dan ramai sarjana Balhae dihantar ke Tang untuk melanjutkan pelajaran, sekali gus memperluas pengaruh Buddhisme dan Konfusianisme dalam pentadbiran Balhae. Baginda turut mengukuhkan hubungan dengan Silla, yang telah menyatukan Semenanjung Korea di bahagian selatan Balhae, dan mengawasi pembangunan laluan perdagangan yang dikenali sebagai laluan Silla (신라도; 新羅道). Balhae juga meningkatkan hubungan diplomatik dan perdagangan dengan Jepun.

Raja Mun memindahkan ibu kota Balhae beberapa kali (termasuk ke Sanggyeong dan Donggyeong), bagi menstabilkan dan mengukuhkan pemerintahan pusat terhadap pelbagai suku etnik dalam wilayahnya, yang turut berkembang buat sementara waktu. Baginda turut meluluskan penubuhan Chujagam (주자감; 胄子監), iaitu akademi kebangsaan yang berasaskan model akademi kebangsaan Dinasti Tang.

Walaupun Dinasti Tang mengiktiraf baginda sebagai raja, Balhae sendiri merujuk kepadanya dengan gelaran "Taehŭng poryŏk hyogam kŭmnyun sŏngbŏp taewang" (Korea: 대흥보력효감금륜성법대왕, 大興寶曆孝感金輪聖法大王), serta gelaran Kadokpu (가독부; 可毒夫),New Book of Tang vol.209 Seongwang (성왕; 聖王) dan Kiha (기하; 基下), dan menganggap baginda sebagai keturunan dari syurga serta sebagai seorang maharaja.야청도의성(夜聽도衣聲)

Makam anakanda keempat baginda, Puteri Jeonghyo ditemui pada tahun 1980. Batu nisan anakanda sulung baginda, Puteri Jeonghye juga telah ditemukan.

 Nama era pemerintahan 
 Taehŭng (, 737-774, ? – 793)
 Poryŏk (, 774-?, terakhir hingga 781)

 Keluarga 
 Bapa: Raja Mu (685–737)
 Adik lelaki: Tae Wŏnŭi (735–793)
 Isteri: Permaisuri Hyoŭi (715–?)
 Anak sulung perempuan (732); meninggal pada usia muda
 Puteri Jeonghye (737–777), anak perempuan kedua
 Tae Goengnim (대굉림; 大宏臨; 745–780) – anak lelaki sulung; bapa kepada Raja Seong
 Puteri Jeongyeon (정연공주; 747–?), anak perempuan ketiga
 Tae Jeongal (대정알; 大貞斡; 747–?), anak lelaki kedua
 Tae Cheongyun (대청윤; 大淸允; 748–?), anak lelaki ketiga
 Raja Kang (750–809), anak lelaki keempat
 Puteri Jeonghyo (정효공주; 貞孝公主; 757–792), anak perempuan keempat

 Catatan 

 Pautan luar 
 Britannica Korea article 
 Balhae era poem and extensive historical background 
 KCNA article on the two tombs of Mun's daughters 
 The extension of Balhae Kingdom under King Mun 

Category:Kematian 793
Category:Raja Balhae
Category:Orang Mohe
Category:Raja Korea
Kategori:Orang Korea abad ke-8